wickkiey/tamil-wikipedia-markdown huggingface dataset:
# எல். வி. பிரசாத்



**எல். வி. பிரசாத்** (*L. V. Prasad*) என்று பிரபலமாக அறியப்பட்ட லக்ஷ்மி வரப்பிரசாத ராவ் (17 ஜனவரி 1908 - 22 ஜூன் 1994) ஒரு இந்திய திரைப்பட தயாரிப்பாளர், நடிகர், இயக்குநர், ஒளிப்பதிவாளர் மற்றும் தொழிலதிபர் ஆவார். இவர் இந்திய சினிமாவின் முன்னோடிகளில் ஒருவராக இருந்தார். மேலும், 1980இல், இந்தியாவில் திரைப்படங்களுக்கு வழங்கப்படும் மிக உயர்ந்த விருதான தாதாசாஹேப் பால்கே விருது பெற்றவர். ஆந்திரத் திரைப்படத்துறையில் அவரது பங்களிப்பிற்காக ரகுபதி வெங்கையா விருது வழங்கப்பட்டது. இவர் பிரசாத் குழுமத்தின் நிறுவனராவார். இதில் *பிரசாத் ஆர்ட் பிக்சர்ஸ்* *பிரசாத் ஸ்டுடியோஸ்*, *பிரசாத்ஸ் ஐமேக்ஸ்* மற்றும் எல்.வி. பிரசாத் கண் நிறுவனம் ஆகியவை இதில் அடங்கும். 1980 ல் புது தில்லியில் நடைபெற்ற 27 வது தேசிய திரைப்பட விருதுகள் தேர்வுக் குழுவின் தலைவராக *எல்.வி. பிரசாத்* இருந்தார்.  

## ஆரம்ப வாழ்க்கை

அக்கினேனி லட்சுமி வர பிரசாத் ராவ் 1908 ஆம் ஆண்டு ஜனவரி மாதம் 17 ஆம் தேதி ஆந்திராவில் உள்ள ஏலூரு வட்டத்தில் உள்ள சோமவாரப்பாடு என்ற ஒரு சிறிய கிராமத்தில் அக்கினேனி ஸ்ரீராமுலுக்கும் அக்கினேனி பசவம்மாவிற்கும் இரண்டாவது மகனாகப் பிறந்தார். இவரது குடும்பம் விவசாயத்தில் ஈடுபட்டிருந்தது, பிரசாத் மிகவும் செல்லமான வளர்க்கப்பட்டார், சிறு வயதில் புத்திசாலியாகவும், படிப்பில் ஆர்வமில்லாமலும் இருந்தார்.  

## விருது மற்றும் அங்கீகாரம்

1924 ஆம் ஆண்டில் தனது 17 வது வயதில் அவர் தாய்வழி மாமாவின் மகள் சவுந்தர்யா மனோகரம்மாவை மணந்தார். அவர்களுக்கு ஒரு பெண் குழந்தை பிறந்தார். பிரசாத்தின் தந்தை பெருமளவில் கடன் வாங்கியதால், நொடித்துப் போனதாக அறிவிக்க வேண்டிய கட்டாயத்தில் இருந்தார், அந்த சமயத்தில் பிரசாத் சினிமா வாழ்க்கையை ஈடுபட்டார். அவர் 1981 ஆம் ஆண்டு முதல் 3 ஜனவரி வரை 8 வது சர்வதேச திரைப்பட விழாவில் இந்திய *பனோரமா* பிரிவின் அகில இந்திய தேர்வுக் குழுவின் தலைவராக இருந்தார்.  

பிரசாத் 1981 ஆம் ஆண்டு நவம்பர் மாதம் சென்னை சிறுவர் திரைப்பட விழாவில் சர்வதேச *ஜூரி*களில் தலைவராக இருந்தார். அவர் 1982-83 ஆம் ஆண்டிற்கான தென்னிந்திய திரைப்பட சம்மேளனத்தின் தலைவராக தேர்ந்தெடுக்கப்பட்டார். 1980 அக்டோபர் முதல் பிப்ரவரி 1987 வரை திரைப்படத் தணிக்கை வாரியத்தின் உறுப்பினராக இருந்தார். எல். வி. பிரசாத், திரைப்பட அரங்க உரிமையாளர்களின் தலைவராக இருந்தார். 2006 ஆம் ஆண்டில் இந்திய அரசு இவரது நினைவை போற்றும் வகையில் அஞ்சல் அட்டை முத்திரை வெளியிட்டது.  

## தொழில்

இந்தியத் திரைப்படத்துறையின் மூன்று வெவ்வேறு மொழிகளில் வெளியான முதல் பேசும் படங்களான *ஆலம் ஆரா* (இந்தி), *பக்த பிரகலாதா* (தெலுங்கு) மற்றும் *காளிதாஸ்* (தமிழ்) போன்ற படங்களில் பிரசாத் நடித்துள்ளார்.  

## பங்களித்த திரைப்படங்கள்
### இயக்கிய தமிழ்த் திரைப்படங்கள்
1. மனோகரா
1. மங்கையர் திலகம்
1. பூங்கோதை
1. இருவர் உள்ளம்
1. ராணி
1. கல்யாணம் பண்ணிப்பார்
1. மிஸ்ஸியம்மா
1. பாக்யவதி
1. கடன் வாங்கி கல்யாணம்
1. தாயில்லா பிள்ளை

### தயாரித்த தமிழ்த் திரைப்படங்கள்
1. இதயக்கமலம்
1. பிரியாவிடை

### நடித்த தமிழ்த் திரைப்படங்கள்
1. காளிதாஸ்
# காதலே என் காதலே



**காதலே என் காதலே** (Kadhale en kadhale) 2006 ஆம் ஆண்டு அறிமுக இயக்குநர் பி.சி.சேகர் இயக்கத்தில், நவீன் மற்றும் ஸ்ருதா கீர்த்தி நடிப்பில், பிரயோக் இசையில் வெளியான தமிழ் திரைப்படம். இத்திரைப்படம் 2006 ஆம் ஆண்டிற்கான பெண்களை சிறப்பாக சித்தரிக்கும் திரைப்படத்திற்கான தமிழக அரசின் திரைப்பட விருது பெற்றது.  

## கதைச்சுருக்கம்

ராஜிவ் (நவீன்) பணக்கார தம்பதிகளின் (ராமகிருஷ்ணா மற்றும் சித்ரா செனாய்) மகன். அங்குள்ள கல்லூரியில் சேரும் அவர்களது குடும்ப நண்பரின் மகள் கிருத்திகா (ரோமா அஸ்ராணி) ராஜீவின் வீட்டில் வந்து தங்குகிறாள். கல்லூரியில் ராஜிவ், பிரகதியைக் (ஸ்ருதா கீர்த்தி) காதலிக்கிறான். கிருத்திகா கல்லூரி விடுதியில் சென்று தங்குகிறாள். அவளுக்கு உடல்நிலை சரியில்லாதபோது அவளை அக்கறையுடன் கவனித்துக் கொள்ளும் ராஜீவைக் காதலிக்கத் தொடங்குகிறாள் கிருத்திகா. ஆனால் ராஜிவ் பிரகதியின் நட்பால் கவரப்படுகிறான். தன் காதலை பிரகதியிடம் சொல்லத் தயங்கும் ராஜிவ் அதை கிருத்திகாவிடம் மனம்விட்டுக் கூறுகிறான். இதைக்கேட்டு கிருத்திகா மனமுடைகிறாள். கல்லூரி இறுதிநாளில் ராஜிவ் பிரகதியிடம் தன் காதலைச் சொல்கிறான். ஆனால் பிரகதி அவன் காதலை ஏற்க மறுக்கிறாள்.  

சிங்கப்பூரில் வேலை கிடைப்பதால் அங்கு செல்கிறான் ராஜிவ். மீண்டும் இந்தியா திரும்பும் ராஜிவிற்கு அமெரிக்காவில் வேலை கிடைக்கிறது. அமெரிக்கா செல்வதற்கு முன் அவனுக்குத் திருமணம் செய்ய முடிவெடுக்கும் பெற்றோர் அவனைப் பெண் பார்க்க அழைத்துச் செல்கின்றனர். அவனது முன்னாள் காதலி பிரகதியே அந்தப் பெண். அவளைத் திருமணத்தை மறுக்கிறான் ராஜிவ். அவன் காதலை புறக்கணித்ததற்காக ராஜிவிடம் மன்னிப்பு கேட்கிறாள் பிரகதி.  

இதனால் மனம் மாறும் ராஜிவ் பிரகதியைத் திருமணம் செய்ய சம்மதிக்கிறான். இருவருக்கும் நிச்சயதார்த்தம் செய்ய முடிவாகிறது. ராஜிவின் மீதான தன் காதலை தெரிவிக்காமல் கிருத்திகா, தான் மகிழ்ச்சியாக இருப்பதாகக் காட்டிக்கொள்கிறாள். கிருத்திகாவின் காதலைப் பற்றி அறியும் பிரகதி, அதைப் பற்றி ராஜிவிடம் சொல்கிறாள். ராஜிவ் - கிருத்திகா திருமணம் செய்துகொள்ள தன் காதலைத் தியாகம் செய்கிறாள்.  

## நடிகர்கள்

- நவீன் - ராஜிவ்
- ஸ்ருதா கீர்த்தி - பிரகதி
- ரோமா அஸ்ராணி - கிருத்திகா
- ராமகிருஷ்ணா - ராஜிவ் தந்தை
- சித்ரா செனாய் - ராஜிவ் தாய்
- அவினாஷ் - மகேந்திரன்
- விஜயலட்சுமி - ஷாலினி
- ஜிஜு - ஜிஜு
- ரவிராஜ் - சுந்தரம்
- சதிஷ்
- கே. அஜய்
- சங்கர்
- சோனியா
- பேபி தீபிகா

## இசை

படத்தின் இசையமைப்பாளர் பிரயோக். பாடலாசிரியர் நா. முத்துக்குமார்.  

| 1 | அன்றொரு தாய் | ஸ்ரீராம் பார்த்தசாரதி | 3:29 |  |
| --- | --- | --- | --- | --- |
| 2 | நிஜமாய் நிஜமாய் | மாணிக்க விநாயகம் | 3:34 |  |
| 3 | இது என்ன | பரத்வாஜ் | 5:23 |  |
| 4 | கதவை திறந்து | கார்த்திக் | 2:36 |  |
| 5 | கண்ணைக்கட்டி | செந்தில்தாஸ் | 2:19 |  |
| 6 | ஒரு துளி இரு துளி | எஸ். பி. பாலசுப்ரமணியம் | 5:05 | } |
# வார்ப்புரு:Block notice/inner

<includeonly>}</includeonly>  
This template is used to notify a user that they have been blocked. It informs them of the reason for their block and describes the steps they can take if they wish to continue editing. It has been carefully designed based on guidelines by the .  

Please refer to the before using any template on user talk pages to warn a user. Applying the best template available for your purpose may help reduce confusion from the message you are sending.  

**Note:** *Only can block users*; adding a block template does not constitute a block. See to request that a user be .  

### Usage
Please remember to the template by using <code>}}</code> rather than <code>}}</code>. (Although this template **must be substituted** in the user talk page, it has also been designed to display properly when substitution is not possible.) }  

To give greater detail to your message, you may specify: the block duration, a specific reason for the block, and auto-include your signature.  

:<code><span>**time**</span>=*Duration*<span>**reason**</span>=*For a different reason*<span>**page**</span>=*Targeted page***sig**=yes}</code>  

#### Notes
- If you do not set a block expiry, replace <code>time=*Duration*</code> with <code>indef=yes</code>.
- An already **indefinite** block template does not require the <code>time</code> or <code>indef</code> parameters.
- Include the <code>page</code> parameter to refer to a page on which the conduct supporting the block occurred.
- The optional <code>for</code> parameter can be used if the word "for" before the block reason doesn't grammatically work. For example, if <code>for=per</code> is written, the block notice will say "blocked from editing per". Don't use this parameter if you don't want to change the word "for".

=
# வார்ப்புரு:Blocked user/doc



### Usage
This template is used to explicitly notify people of the blocked status of a certain user. While everyone can add this tag, it should typically only be placed by the blocking administrator. If the blocker doesn't think it's needed, the odds are it isn't.  

If the "ip" parameter is used and the "time=" parameter is not specified.  

The template adds the .  

### Examples of usage
| பயனர் கணக்கு முடிவிலி நேர அளவிற்கு தடை | <code></code> |  |
| --- | --- | --- |
| பயனர் கணக்கு 6 மாதங்கள் நேர அளவிற்கு தடை | <code></code> |  |
| இந்த ஐ.பி கணக்கு 6 மாதங்கள் நேர அளவிற்கு தடை செய்யப்பட்டுள்ளது | <code></code> |  |
| ஐ.பி கணக்கு முடிவிலி நேர அளவிற்கு தடை எ-கா | <code></code> |  |
| Account blocked for one year, with a link to a discussion | <code></code> | } |

### இதையும் காண்க
- 
- 
- 
- 

<includeonly></includeonly>
# சிரேயா நாராயண்



**சிரேயா நாராயண்** (*Shreya Narayan*) 1985 பிப்ரவரி 22 அன்று பிறந்த ஓர் இந்திய திரைப்பட மற்றும் தொலைக்காட்சி நடிகை, விளம்பர நடிகை, எழுத்தாளர் மற்றும் சமூகப் பணியாளர் ஆவார்.  

## ஆரம்ப வாழ்க்கை மற்றும் கல்வி

சிரேயா நாராயண் பீகாரின் முசாபர்பூரில் பிறந்தார். இந்தியாவின் முதல் ஜனாதிபதியான டாக்டர் இராஜேந்திர பிரசாத்தின் மருமகளாவார்.  

## திரைப்பட வாழ்க்கை
2011 இல், திக்மனசு துளியாவின் ஹிட் படமான *சாஹப் பிவி அவுர் கேங்க்ஸ்டர்* திரைப்படத்தில் மயூவாவின் கதாபாத்திரத்தில் நடித்ததற்காக சிரேயா பாராட்டைப் பெற்றார். *நாக்அவுட்*, *ராக்ஸ்டார்*, சுக்விந்தர் சிங்கின் அறிமுகப் படமான *குச் கரியே* மற்றும் *சுதான்சு சேகர் ஜா*வின் *பிரேமாயி* போன்ற பல இந்தித் திரைப்படங்களில் நடித்துள்ளார். இந்தர் குமாரின் *சூப்பர் நானி* படத்தில் ஒரு முக்கிய பாத்திரத்தில் நடித்தார், இதில் நானி பாத்திரத்தில் பிரபலமான இந்தி நடிகை ரேகா நடித்தார். ராஜ்ஸ்ரீயின் *சாம்ராட் & கோ* என்ற படத்தில் திவ்யா என்ற ஒரு மனநிலை பாதிக்கப்பட்ட பெண்ணின் கதாபாத்திரத்தில் நடித்துள்ளார்.  

அனுபவ் சின்ஹா தயாரிப்பில் *சௌமிக் சென்* இயக்கி நடிகை மாதுரி தீட்சித் நடித்து வெளிவந்த *குலாம் கேங்* என்ற திரைப்படத்தில் இவர் *சார்ம் லாஜ்* என்ற பாடலை எழுதியுள்ளார். *யாஸ்ராஜ் ஃபிலிம்ஸ்* தயாரிப்பில் *அடுல் சபர்வால்* இயக்கத்தில் *சோனி* தொலைக்காட்சியில் வெளிவந்த *பவுடர்* என்ற சிறு தொடரில் ஜூலி எனற பிரபலமான கதாபாத்திரத்தில் அறிமுகமானார். இதில்ஒரு உயர் வகுப்பு பாதுகாவலர் மற்றும் காவல் துறைக்கு தகவல் வழங்குபவராக அவர் நடித்திருந்தார்.  
## சமூகப்பணி
பீகாரின் கோசி நதி வெள்ளத்தில் பாதிக்கப்பட்டவர்களுக்கு பிரகாஷ் ஜாவுடன் இணைந்து வெள்ள நிவாரண பணிகளில் ஈடுபட்டார்.  

## பிற பணிகள்

இந்திய பொருளாதார நிபுணர்களுக்கான *ஏன் எகனாமிக் மாடல் ஆப் பாலிவுட்* 3 பகுதிகள் கொண்ட கட்டுரையை சிரேயா எழுதியுள்ளார்.
# நீ நான் நிலா



**நீ நான் நிலா** (Nee naan nila) 2007 ஆம் ஆண்டு எம். பி. எஸ். சிவகுமார் இயக்கத்தில், ஆர். வி. பரதன், லண்டன் ரவி மற்றும் மேக்னா நடிப்பில், ஆர். விஸ்வநாதன் தயாரிப்பில், தினா இசையில் வெளியான தமிழ்த் திரைப்படம் ஆகும்.  

## கதைச்சுருக்கம்

கல்லூரி மாணவர்களான வினோத் (ஆர்.வி. பரதன்) மற்றும் ராஜா (லண்டன் ரவி) இருவரும் ஒருவரையொருவர் வெறுக்கும் எதிரிகள். இருவரும் தங்கள் வகுப்பில் படிக்கும் நிலா என்ற பெண்ணைக் காதலிக்கின்றனர். ஓவியம் வரைவதில் திறமையான வினோத் முரட்டு சுபாவமுடையவன். நிலாவைக் காதலிப்பதற்காக தன்னை மாற்றிக்கொள்ள விரும்பாதவன் வினோத். ஆனால் நிலாவிற்காக ராஜா தன் குணத்தை மாற்றிக் கொள்கிறான். கல்லூரி சுற்றுலாவிற்காகக் கொடைக்கானல் செல்லும் இடத்தில் உடல்நிலை பாதிப்புக்குள்ளாகும் நிலாவை ராஜா கவனித்துக் கொள்கிறான். தன் காதலைத் தெரிவிக்கும் வினோத்திடம் தான் ராஜாவை காதலிப்பதாகச் சொல்கிறாள்.  

ஒரு நாள் வாகன விபத்தில் ராஜா இறக்கிறான். இறந்தபின் ஆவியாக வருகிறான். ராஜா இறந்ததை அறிந்த நிலா தற்கொலைக்கு முயல்கிறாள். அவளை மற்றவர்கள் காப்பாற்றுகின்றனர். வினோத்தின் அறைக்குச் செல்லும் ராஜாவின் ஆவி அங்கு நிலாவை ஓவியமாக வினோத் வரைந்திருப்பதைப் பார்த்து அவன் நிலாவின் மீது வைத்துள்ள காதலைப் பற்றி அறிகிறது. வினோத்திடம் நிலாவின் மனதை மாற்ற அவளுக்குப் பிடித்தவகையில் நடந்துகொள்ளுமாறு கூறுகிறது. அதைக்கேட்டு வினோத்தும் தன்னை மாற்றிக்கொள்கிறான். ஆனாலும் நிலா வினோத்தைக் காதலிக்க பிடிவாதமாக மறுக்கிறாள். இறுதியில் நிலா என்ன முடிவெடுத்தாள் என்பது மீதிக்கதை.  

## நடிகர்கள்

- ஆர். வி. பரதன் - வினோத்
- லண்டன் ரவி - ராஜா
- மேக்னா - நிலா
- மணிவண்ணன் - செல்லப்பா
- கருணாஸ் - மொக்கச்சாமி
- பவ்யா கிருஷ்ணன்
- மனோபாலா
- வெண்ணிற ஆடை மூர்த்தி
- பாலு ஆனந்த்
- கல்லுக்குள் ஈரம் ராமநாதன்
- முத்துக்காளை
- பயில்வான் ரங்கநாதன்
- கூல் சுரேஷ்
- சங்கீதா பாலன்
- அச்சமில்லை கோபி
- அப்புக்குட்டி
- திருப்பூர் ராமசாமி
- ரகசியா
- அபிநயஸ்ரீ

## இசை
படத்தின் இசையமைப்பாளர் தினா. பாடலாசிரியர்கள் பா. விஜய், நா. முத்துக்குமார் மற்றும் எம். ஜி. கண்ணப்பன்.  
| 1 | டார்லிங் | காயத்ரி | 1:43 |  |
| --- | --- | --- | --- | --- |
| 2 | என் காதல் தெய்வ | விஜய் யேசுதாஸ் | 3:11 |  |
| 3 | காதல் காதல் | ஹரிஷ் ராகவேந்திரா | 4:27 |  |
| 4 | மாத்து மாத்து | டிம்மி, சுசித்ரா, தினா | 4:44 |  |
| 5 | மதம் புடிச்ச | சுனிதா சாரதி | 4:13 |  |
| 6 | ஊர மறந்தோம் | ஹரிஹரன் | 4:50 |  |
| 7 | ஒய்யலே | சிலம்பரசன், மஹதி | 3:43 |  |
| 8 | உன்னை சந்தித்தேன் | ஹரிஷ் ராகவேந்திரா, ஹரிணி | 3:50 | } |
# சுக்விந்தர் சிங்


**சுக்விந்தர் சிங்** (*Sukhwinder Singh*) 1971 ஜூலை 18 அன்று பிறந்த ஒரு இந்திய *பாலிவுட்* பின்னணிப் பாடகர் ஆவார். 1998ஆம் ஆண்டு மணிரத்னத்தின் இயக்கத்தில் ஏ.ஆர்.ரஹ்மான் இசையமைத்து *குல்சார்* எழுதிய, தில் சே திரைப்டத்திலிருந்து "*சைய்யா சைய்யா*" என்ற பாடலுக்காக 1999 ஆம் ஆண்டு *பிலிம்பேர்* விருதுகளில் சிறந்த ஆண் பின்னணிப் பாடகருக்கான விருதை பெற்றவர். இந்த பாடலை *சப்னா அவஸ்தி*யுடன் இணைந்து பாடியுள்ளார். சிங் பின்னர் **'ஸ்லம்டாக் மில்லியனர்**' திரைப்படத்தில் "*ஜெய் ஹோ"* பாடலில் சர்வதேச புகழ் பெற்றார், இது சிறந்த பாடலுக்கான *அகாடமி* விருது மற்றும் *மோஷன் பிக்சர்*, தொலைக்காட்சி அல்லது பிற காட்சி ஊடகத்திற்கான சிறந்த பாடலுக்கான *கிராமி* விருது வென்றது. 2014 ஆம் ஆண்டில் வெளியான திரைப்படமான *ஹைடர்* திரைப்படத்திற்கான அவரது பங்களிப்பு அவருக்கு சிறந்த ஆண் பின்னணி பாடகருக்கான தேசிய திரைப்பட விருதைப் பெற்றுத் தந்தது .  

## தொழில் வாழ்க்கை
சிங் ஆரம்பத்தில் பஞ்சாப், அம்ரித்ஸரில் இருந்து வந்தார். சிங் தனது 8 ஆவது வயதில் மேடை நாடகத்தில் பாட ஆரம்பித்தார், 1970 ஆம் ஆண்டு வெளியானத் திரைப்படமான "*அபினேத்திரி*" என்ற படத்தில் இடம்பெற்ற *கிஷோர் குமார்* மற்றும் *லதா மங்கேஷ்கர்* ஆகியோர் பாடிய *"ச ரி க ம பா"* என்ற பாடலை பாடினார். அவர், டி. சிங் என்பவருடன் இணைந்து *"முண்டா சவுத்ஹால் டா"* என்று ஒரு பஞ்சாபி இசைத் தொகுப்பை வெளியிட்டார். பின்னர், லக்ஷ்மிகாந்த்-பியாரிலால் இசைக் குழுவில் சேர்ந்தார். அந்த சமயத்தில், அவர் *ரட்சகன்* என்ற படத்தில் பாடினார்.  

## விருதுகள்
சுக்விந்தர் சிங் ஏ.ஆர்.ரஹ்மான் இசையமைத்த *தில் சே* படத்தின் "சைய்யா சைய்யா" பாடலுக்காக சிறந்த ஆண் பின்னணி பாடகருக்கான பிலிம்பேர் விருதை வென்றார், மற்றும் *சலிம் சுலைமான்* இசையில் *ராப் நே பானா தி ஜோடி* என்ற படத்தில் "ஹாலே ஹாலே" என்ற பாடலுக்காகவும் பிலிம்பேர் விருதை பெற்றுள்ளார்.  

2014 ஆம் ஆண்டு வெளியான *ஹைதர்* திரைப்படத்தில் *விஷால் பரத்வாஜ்* இசையமைப்பில் பாடியதற்காக 62 வது தேசிய திரைப்பட விருதுகளில் சிறந்த ஆண் பின்னணி பாடகருக்கான தேசிய திரைப்பட விருதினைப் பெற்றார்.
# மதுர் ஜாஃபரீ



**மதுர் ஜாஃபரீ** *(Madhur Jaffrey)*, (பிறப்பு: ஆகஸ்ட் 13, 1933) இந்தியாவில்-பிறந்த நடிகை, உணவு மற்றும் பயண எழுத்தாளர் மற்றும் தொலைக்காட்சி ஆளுமை ஆவார். இவர் எழுதிய முதல் சமையல் புத்தகமான , *இந்தியன் க்யூசைன்*(1973) 2006 ஆம் ஆண்டில் ஜேம்ஸ் பியர்ட் அறக்கட்டளை குக்புக் ஹால் ஆஃப் ஃபேமில் வைக்கப்பட்டது. இந்நூலின் மூலம் இந்திய உணவுமுறை அமெரிக்காவில் மிகவும் புகழ் பெற்றது. அதன்பின் பல சமையல் நூல்களை எழுதியுள்ளார். சமையல் தொடர்பான பல தொலைக்காட்சி நிகழ்ச்சியில் பங்கேற்றுள்ளார். இதில் குறிப்பிடத்தக்க நிகழ்ச்சி *இந்தியன் குக்கரி* , இது இங்கிலாந்தில் 1982 இல் தொலைக்காட்சியில் வெளிவந்தது. நியூ யார்க் நகரத்தில் உள்ள *தவத்* என்ற இந்திய உணவகம் பல உணவு விமர்சகர்களால் பாராட்டப்பெற்றது. இவ்வுணவகத்திற்கு ஆலோசகராக மதுர் ஜாஃபரீ பணியாற்றுகிறார்.  

இவர் *ஷேக்ஸ்பியர் வால்லா* (1965) போன்ற பல படங்களில் நடித்தார். இப்படத்திற்காக சிறந்த நடிகையாக 15ஆவது பெர்லின் சர்வதேச திரைப்பட விழாவில் விருது பெற்றார். ரேடியோ, மேடை மற்றும் தொலைக்காட்சியில் நாடகங்களில் அவர் தோன்றினார்.  

## ஆரம்ப வாழ்க்கை
ஜாஃபிரி சிவில் லைன்ஸ், தில்லியில் , ஒரு காயஸ்தா இந்து கூட்டு குடும்பத்தில் பிறந்தார் . லாலா ராஜ் பான்ஸ் பகதூர் (1899-1974) மற்றும் அவரது மனைவி காஷ்மீரன் ராணிக்கு (1903-1971) பிறந்த ஆறு குழந்தைகளில் ஐந்தாவதாகப் பிறந்தார். மதுராவின் தாத்தா, ராய் பஹதூர் ராஜ் நரேன் (1864-1950), தோட்டங்களின் மத்தியில், யமுனை ஆற்றின் கரையில் எண் 7 ராஜ் நாராயண் மார்க் என்ற பெயரில் ஒரு பரந்த வீட்டைக் கட்டினார்.
# செஃபாலீ ஷா



**செஃபாலீ ஷா** (Shefali shah பிறப்பு: ஜூலை 20, 1972), இவர் இந்திய நடிகை ஆவார். இவர் பாலிவுட் திரைப்படங்களில் நடிக்கிறார். 1995 நாடகத் திரைப்படமான *ரங்கீலாவில்* ஒரு சிறிய பாத்திரத்தில் அறிமுகமான பிறகு, *சத்யா* படத்தில் ஒரு துணை பாத்திரத்தில் நடித்தார். *சத்யா* படத்தில் அவரது நடிப்புக்காகப் பாராட்டுக்களைப் பெற்றார். இப்படத்தில் நடித்ததற்காக சிறந்த நடிகைக்கான பிலிம்பேர் (விமர்சகர்) விருது பெற்றார். சிறந்த துணை நடிகைக்கான 44வது பிலிம்பேர் விருதுகளில் பெற்றார். குடும்ப நாடகத் திரைப்படமான *வக்த்: த ரேஸ் அகெய்ன்ஸ்ட் டைம்* (2005) இல் அவரது நடிப்பிற்காகச் சிறந்த துணை நடிகைக்கான பிலிம்பேர் விருதிற்கு அவர் பரிந்துரைக்கப்பட்டார்.  

## ஆரம்ப வாழ்க்கை
செஃபாலீ ஷா சூலை 1972 இல் பிறந்தார், சுதாகர் ஷெட்டி (முன்னாள் ரிசர்வ் வங்கி ஊழியர்) மற்றும் ஷோபா ஷெட்டி (குஜராத்தி குடும்பத்திலிருந்து ஒரு ஹோமியோபதி மருத்துவர்) அவர்களுக்கு பிறந்த ஒரே குழந்தை. மும்பை சாண்டா குரூஸில் ஆர்.பி.ஐ. குடியிருப்பு வளாகத்தில் தனது இளமைப் பருவத்தை இவர் கழித்தார், அங்கு அவர் ஆர்யா வித்யா மந்திர், சாண்டாக்ரூஸ் பள்ளியில் படித்தார். அவர் துளு, ஹிந்தி, ஆங்கிலம், மராத்தி மற்றும் குஜராத்தி மொழிகளை சரளமாகப் பேசக்கூடியவர்.  

## தொழில்
செஃபாலீ ஷா *ரங்கீலா* (1995) திரைப்படத்தில் மூலம் திரையுலகில் அறிமுகமாகி *நடித்தார்*. இப்படத்தில் ஒரு சிறிய கதாபாத்திரத்தில் நடித்தார். *கபீ கபீ* என்ற தொடர் நிகழ்ச்சியின் மூலம் தொலைக்காட்சியில் நுழைந்தார்.  

## தனிப்பட்ட வாழ்க்கை
செஃபாலீ ஷா தொலைக்காட்சி நடிகர் ஹர்ஷ் சாயாவை மணந்தார். விவாகரத்து செய்த பிறகு, இயக்குநர் விபுல் அம்ருதாலால் ஷாவை மணந்தார். இவர்களுக்கு இரண்டு மகன்கள் உள்ளனர்.
# சுரையா



**சுரையா ஜமால் ஷேக்** *(Suraiya Jamaal Sheikh)* (15 சூன் 1929 - 31 ஜனவரி 2004), புகழ்பெற்ற இந்தி / இந்துசுத்தானி திரைப்பட நடிகை மற்றும் பாலிவுட்டின் பின்னணிப் பாடகர் ஆவார். 1936 முதல் 1963 வரை அவர் நடிப்புத்துறையில் இருந்தார்.  

1936 முதல் 1963 வரையிலான திரை வாழ்க்கையில், சூரையா 67 படங்களில் நடித்து 338 பாடல்களைப் பாடியுள்ளார். 1940 கள் மற்றும் 1950 களில் பாலிவுட்டில் முன்னணி பெண்மணி மற்றும் இந்தி சினிமாவின் மிகப்பெரிய நடிகர்களில் ஒருவராகவும் இருந்தார்.  

சூரையா இந்து நடிகரான தேவ் ஆனந்த் உடன் உறவு கொண்டிருந்தார். இவர்களுடனான காதல் பொது மக்களின் கவனத்தை ஈர்த்தது. எனினும், அவரது தாய்வழி பாட்டி அவரை ஒரு இந்துவை திருமணம் செய்ய அனுமதிக்காததால் அவரைத் திருமணம் செய்து கொள்ளவில்லை. எனவே, சூரையா தனது வாழ்நாள் முழுவதும் திருமணம் செய்து கொள்ளாமல் வாழ்ந்தார், 2004 ஜனவரி 31 ஆம் தேதி 74 வயதில் மாரடைப்பு நோயால் இறந்தார்.  

## ஆரம்ப வாழ்க்கை

சுரையா சூன் 15, 1929 அன்று லாகூரில் அஜிஸ் ஜமால் ஷேக் மற்றும் முக்தாஸ் ஷேக் ஆகியோருக்குப் பிறந்தார். இவருக்கு ஒரு வயது இருக்கும் பொழுது மும்பைக்கு (முன்னர், பாம்பே என்று அழைக்கப்பட்டது) குடியேறினார். பம்பாய் திரைப்படத் தொழிலில் பத்தொன்பது வயதில் நன்கு அறியப்பட்ட வில்லனான அவர்களது தாய்வழி மாமா எம்.ஜஹூருடன் இணைந்தனர்.  

## தொழில் வாழ்க்கை
சுரையா 1936 ஆம் ஆண்டு *மேடம் பேஷன்* என்னும் படத்தில் நடிகை நர்கிசுடன் குழந்தை நட்சத்திரமாக, பேபி ராணி என்னும் கதாபாத்திரத்தில் அறிமுகமானார். இப்படத்தில் நர்கிசின் தாய் ஜட்டன் பாய் கதாநாயகியாக நடித்து, பாட்டெழுதி, இசையமத்து, பாடி, படத்தையும் இயக்கினார்.
# கோடி ராமகிருஷ்ணா



**கோடி ராமகிருஷ்ணா**(KodI Ramakrishna) ( ஜூலை23, 1949 - பிப்ரவரி 22, 2019) ஒரு இந்திய திரைப்பட இயக்குநர் மற்றும் எழுத்தாளர் ஆவார். இவர், ஆந்திரத் திரைப்படத்துறையிலும் , சில தமிழ், மலையாளம் மற்றும் இந்தி படங்களிலும் பணியாற்றி பிரசித்தி பெற்றவர். தெலுங்கில் பிரசித்திபெற்ற திரைப்பட இயக்குநர்களில் ஒருவரான கோடி ராமகிருஷ்ணா நாடக திரைப்படங்கள் போன்ற, பல்வேறுபட்ட திரைப்படங்களை இயக்கியுள்ளார். அவற்றுள், இண்ட்லோ *ராமையா வீதிலோ கிருஷ்ணையா* (1982), *மங்கம்மா காரி மணவாடு* (1984), *தாலம்பரலு,* (1986), ஆகுதி (1987), *பரதம்லோ பால சந்துருடு* (1988), *ஸ்டேஷன் மாஸ்டர்* (1988), *முத்துல மாவையா* (1989), *மா ஆவிட கலெக்டர்* (1996) , *பெள்ளி* (1997), மற்றும் *தொங்காட்டா* (1997) போன்ற படங்கள் குறிப்பிடத்தக்கவை ஆகும்.  

ராமகிருஷ்ணாவின் பிற குறிப்பிடத்தக்க படைப்புகளில் சமூக பிரச்சனையைப் பற்றிப் பேசும் திரைப்படங்களாக, *அனுக்‌ஷம்* (1989), *20வது சதாப்தம்* (1990), *பாரத் பந்த்* (1991), மற்றும் *சத்ருவு* (1991) போன்றவை உள்ளன. *குடாசாரி நம்பர் 1* (1983), மற்றும் *குடாசாரி 117* (1989) போன்றவை அவர் இயக்கிய மசாலாத் திரைப்படங்களாகும். ராமகிருஷ்ணா *அம்மோரு* (1995), *தேவி* (1999), *தேவுள்ளு* (2000), *தேவி புத்ருடு* (2001), *ஆஞ்சி* (2004) மற்றும் *அருந்ததி* (2009) போன்ற *சூப்பர்நேச்சுரல்* கற்பனை திரைப்படங்களை இயக்கியுள்ளார். இவர் இயக்கிய அருந்ததி திரைப்படம், பத்து மாநில நந்தி விருதுகளையும், இரண்டு தென்னிந்திய பிலிம்பேர் விருதுகளையும் பெற்றது. மேலும், அந்த ஆண்டிற்கான இரண்டாவது மிகச் சிறந்த தெலுங்கு படம் என்ற பெயரையும் பெற்றது. 2012 ஆம் ஆண்டில், அவர் ஆந்திரத் திரைப்படத்துறையின் வெற்றிப்படங்களான *மங்கம்மா காரி மணவாடு* மற்றும் *முத்துல மாவையா* போன்ற படங்களை இயக்கினார். தெலுங்குப் படவுலகில், அவர் அளித்த பங்களிப்புக்காக மாநில ரகுபதி வெங்கையா விருது பெற்றார்.  

## ஆரம்ப வாழ்க்கை
கோடி ராமகிருஷ்ணா ஆந்திரப் பிரதேசத்தின் மேற்கு கோதாவரி மாவட்டத்தில் உள்ள பாலகொல்லு என்னும் இடத்திலிருந்து வந்தவர். இந்திய திரைப்படத் தொழிலில் அவர் 30 ஆண்டுகளுக்கு மேலாகப் பணிபுரிந்துள்ளார்.  

## விருதுகள்
இவர் இயக்கிய அருந்ததி திரைப்படத்திற்கு நந்தி விருதுகள் கிடைத்துள்ளது.  

- 2012 இல், தெலுங்கு சினிமாவுக்கு அவர் அளித்த பங்களிப்புக்காக மாநில ரகுபதி வெங்கையா விருது பெற்றார்.

## இறப்பு
கோடி ராமகிருஷ்ணா ஹைதராபாத்தில் 2019 ஆம் ஆண்டு பிப்ரவரி 22 அன்று இறந்தார். கடுமையான சுவாச பிரச்சனை காரணமாக, கச்சிபோலியிலுள்ள *ஏ.ஐ.ஜி* மருத்துவமனையில் சிகிச்சை அளிக்கப்பட்டார்.
# மும்பை–சென்னை வழித்தடம்



**மும்பை–சென்னை வழித்தடம்** (*Mumbai–Chennai line*), முன்பு **பம்பாய்–மெட்ராஸ் வழித்தடம்** என்று அழைக்கப்பட்டது, சென்னை மற்றும் மும்பை தக்காண பீடபூமியின் தெற்குப் பகுதி முழுவதும் இணைக்கும் இரயில் பாதையாகும். இது மகாராட்டிரம், கருநாடகம், தெலங்காணா, ஆந்திரப் பிரதேசம் மற்றும் தமிழ்நாடு முழுவதும் தூரத்தை உள்ளடக்கியது. மும்பை–சென்னை வழித்தடம் வைர நாற்கரத்தின் ஒரு பகுதியாகும்.  
03 செப்டம்பர் 2022 அன்று இந்த வழித்த்டம் இரட்டை வழித்தடமாகவும், மின்மயமாக்கவும் மாற்றப்பட்டது.  
## பிரிவுகள்
1281 கி.மீ தூரம் கொண்ட பாதையானது பல பெருநகரங்களை இணைக்கும் நீண்ட மற்றும் ஓய்வில்லாத வழித்தடங்களை கொண்டுள்ளது. மேலும் சிறிய பிரிவுகளில் மேலும் விரிவாக்கப்பட்டு வருகிறது.  

1. மத்தியப் பிரிவு (மும்பை புறநகர் ரயில்வே)
1. மும்பை தாதர்-சோலாப்பூர் பிரிவு
1. சோலாப்பூர்-குண்டக்கல் பிரிவு
1. குண்டக்கல்-சென்னை எழும்பூர் பிரிவு

## வரலாறு
மும்பையில் உள்ள சத்ரபதி சிவாசி தொடருந்து நிலையத்திலிருந்து இருந்து தானே வரை இந்தியாவின் முதல் இரயில் 1853 ஏப்ரல் 16 அன்று கிரேட் இந்தியன் பெனின்சுலார் ரயில்வேயின் பாதை அமைக்கப்பட்டது. 1854 இல் பின்னர், இது கல்யாண் வரை நீட்டிக்கப்பட்டது. 1856 இல் பின்னர், மேற்கு தொடர்ச்சி மலை அடிவாரத்தின் தென்கிழக்கு பகுதியான *கோபோலி* வழியாக *பாலசாத்ரி* ரயில் நிலையம் வரை நீட்டிக்கப்பட்டது. 1858 ஆம் ஆண்டில் *போர் காட்* முழுவதும் கட்டுமானப்பணி நடந்து கொண்டிருந்தபோது, *கந்தாலா*- புனே பாதையை பொதுமக்களின் பயன்பாட்டிற்கு திறக்கப்பட்டது. கந்தாலாவுடன் இணைக்கப்பட்ட *பாலசாத்ரி - போர் காட்* இருப்புப்பாதை பணி 1862 ஆம் ஆண்டில் முடிக்கப்பட்டது, இதன் மூலம் மும்பை மற்றும் புனே இடையேயான பணி முடிவுற்றது. 1871 ஆம் ஆண்டில் *ராய்ச்சூருக்கு* அதன் பாதையை விரிவுபடுத்தியதுடன், சென்னை ரெயில்வேயை இணைத்தது. இதனால் மும்பை-சென்னை நேரடி இணைப்பு ஏற்பட்டது.  

தென்னிந்தியாவில் முதல் மற்றும் இந்தியாவில் மூன்றாவது ரயில் சேவையான சென்னை ரெயில்வே தனது சேவையை இராயபுரத்திலிருந்து வியாசர்பாடியில் ஆரம்பித்தது. பைபூர் முதல் கடலுண்டி வரை (கோழிக்கோடு அருகே) விரிவாக்கியது, மற்றும் 1861 ஆம் ஆண்டில் இப்பணியானது அரக்கோணத்தின் வடமேற்கில் இருந்து தொடங்கப்பட்டு ரேணிகுண்டாவை அடைந்தது. மற்றும் 2010இல் மாற்று மின்சார அமைப்பிற்கு (ஏசி) மாற்றப்பட்டது. 2012 இல் புனே-சோலாப்பூர்-வாடி வரையிலான இருப்புப்பாதைத் திட்டம் ஆசிய அபிவிருத்தி வங்கி உதவியுடன் ரூபாய் 1,500 கோடி ரூபாய் திட்டத்தில் பணி தொடங்கப்பட்டது. பின்னர், புனே-வாடி-குண்டக்கல் பிரிவில் மின்மயமாக்கும் பணிகள் நடைபெற்றது. 2012 ஏப்ரல் 1இல் முழு பாதையான 641&nbsp;கி.மீ. தூரத்திற்கான பணிகள் தொடரப்பட்டது.  

## வேக வரம்பு
*கல்யாண்-புனே-டவுண்ட்-வாதி-செகந்தராபாத்-காசிபேட்* பாதை மற்றும் *வாடி-ராய்ச்சூர்-அதோனி*-அரக்கோணம்-சென்னை மத்திய பாதை என வகைப்படுத்தப்படுகின்றன. மேலும், இந்தப் பாதையில் வண்டிகள் மணிக்கு 130 கி.மீ. வேகத்தில் செல்லலாம். மும்பை சத்ரபதி சிவாசி தொடருந்து நிலையம் மற்றும் கல்யாண் இடையேயான இருப்புப்பாதை 'குழு *A* வகைகளாக வகைப்படுத்தப்பட்டுள்ளது. இதில் ரயில்கள் மணிக்கு 160 கி.மீ. வரை வேகப்படுத்தலாம்.  

## பயணிகள் இயக்கம்
புனே, சோலாப்பூர் மற்றும் சென்னை மத்தி ஆகிய இடங்களில் இரயில்வேயின் முன்பதிவு நிலையங்கள் உள்ளன. மும்பை-சென்னை இணைப்பு வைர நாற்கர திட்டத்தின் ஒரு பகுதியாகும்.  

## கேலரி
# ஜெயராஜ்



**ஜெயராஜ்** (Jayaraj) என்று தொழில்ரீதியாக அழைக்கப்படும் **ஜெயராஜன் ராஜசேகரன் நாயர்,** ஒரு இந்தியத் திரைப்படத் தயாரிப்பாளர் ஆவார். மலையாளத் திரையுலகில் பணியாற்றி வரும் இவர் பறவைகள் சங்க சர்வதேச நிறுவனத்தை நிறுவியவர் ஆவார், மேலும் அவர் தொண்டு வேலைகளில் தீவிரமாக ஈடுபட்டிருக்கிறார்.  

## ஆரம்ப வாழ்க்கை
ஜெயராஜ் கேரளாவிலுள்ள ,கோட்டயத்தில் ஒரு நடுத்தர குடும்பத்தில் ஆகஸ்ட் 4, 1960 இல் பிறந்தார். அவரது தந்தை என். ராஜசேகரன் நாயர் மற்றும் தாய், சாவித்ரி ஆர் நாயர் ஆவார். திருவனந்தபுரம் பொறியியல் கல்லூரியில் இருந்து எலெக்ட்ரானிக்ஸ் மற்றும் கம்யூனிகேஷன் துறையில் தனது இளங்கலை தொழில்நுட்பத்தை முடித்தார். திருவனந்தபுரத்தில் தங்கியிருந்தபோது கேரளாவின் சர்வதேச திரைப்பட விழாவில் கலந்து கொண்டார். திரைப்பட விழாவில் பல உலகத் திரைப்படங்களை கவனித்தார்.குரோசவாவின் *ரஷ்மோன்* மற்றும் டிசிகாவின் *பைசைக்கிள் தீவ்ஸ்* ,போன்ற படங்கள் அவருக்கு தாக்கத்தை ஏற்படுத்தின. திருவனந்தபுரத்தில் தனது படிப்பை முடித்து, தமிழ்நாட்டிலுள்ள சென்னையில் அவரது சகோதரியின் அண்டை வீட்டாராகக் குறிப்பிடப்பட்ட இயக்குநர் பரதனை சந்தித்தார்.  

## தொழில்
ஜெயராஜினால் இயக்குநர் பரதன் ஈர்க்கப்பட்டார். அதனால் அவரை *சிலம்பு* (1986) என்கிறஅவரது படத்தில் உதவி இயக்குநராக சேர்த்துக் கொண்டார். ஜெயராஜ் பின்னர் இயக்குநர் "பரதனுக்கு* மேலும் ஆறு திரைப்படங்களில் உதவி இயக்குநராகப் பணியாற்றினார். இதில் விமர்சன ரீதியாக பாராட்டப்பட்ட *ஓரு மின்னாமினுங்கிட்டெ நூருங்குவேத்தம்* (1987) மற்றும் *வைஷாலி* (1988) ஆகியவை அடங்கும். ஜெயராஜ் *வித்யாரம்பம்* (1988) திரைப்படத்தின் மூலமாக இயக்குநராக அறிமுகமானார். அவரது ஆரம்ப தொழில் வாழ்க்கையில் முக்கியமாக *ஆகாஷா கோட்டையில் சுல்தான்* (1991), *ஜானி வால்கர்* (1992), *ஹை வே* (1995), *தும்புலி கடப்புரம்* (1995) மற்றும் *அரேபியா'' (1995) போன்ற வர்த்தக ரீதி சார்ந்த திரைப்படங்களை தயாரித்தார்.  

அவரது ஆரம்ப கால வாழ்க்கையில் குறிப்பிடத்தக்க படங்களாக "குடும்பசமேதம்* (1992) *பைத்ருகம்* (1993) மற்றும் *சொப்னம்* (1993) போன்றவை இருந்தன. *பைத்ருகம்* விமர்சனரீதியாக பாராட்டப்பட்டது, ஆனால் அதன் பழமைவாத, சமய தத்துவத்திற்காக விமர்சிக்கப்பட்டது. *தேசதனம்* (1997) திரைப்படம் அவரது வாழ்க்கையில் ஒரு மைல்கல் ஆக இருந்தது. இத் திரைப்படத்தினால், அவர் விமர்சகர்களால் தீவிரமான திரைப்படத் தயாரிப்பாளராகக் கருதப்பட்டார். அதற்குப் பிறகு மற்றொரு விமர்சன ரீதியாக பாராட்டப்பட்ட திரைப்படமான *கலித்தியம்*' (1997) ஷேக்ஸ்பியரின் *ஓதெல்லோவின்'' தழுவலாகும். இது அவருக்கு சிறந்த இயக்குனருக்கான தேசிய திரைப்பட விருதை பெற்றுத் தந்தது.  

## விருதுகள்
ஜெயராஜ் பெர்லின் சர்வதேச திரைப்பட விழாவில் *கிரிஸ்டல் பியர் விருது,* இந்திய சர்வதேச திரைப்பட விழாவில் *கோல்டன் பீகாக் விருது*, கேரள மாநில சர்வதேச திரைப்பட விழாவில் *கோல்டன் க்ரோ பெசண்ட் விருது* , திரைப்பட விமர்சகர்களின் சர்வதேச கூட்டமைப்பின் *எப்.ஐ.பி.ஆர்.இ.எஸ்.சி.ஐ.* விருது, சர்வதேச சம்மேளன சம்மேளனத்தின் சர்வதேச கூட்டமைப்பின், *டான் குவிஜோட் விருது,* ஆசிய சினிமா மேம்பாட்டிற்கான *நெட்வொர்க்* விருது மற்றும் *கார்லோவி வேரி* சர்வதேச திரைப்பட விழாவில் சிறப்பு குறிப்பு விருது, மற்றும் 7 முறை தேசிய திரைப்பட விருது, பலமுறை கேரள மாநில திரைப்பட விருதுகளைப் பெற்றவர் ஆவார். அவரது படங்களில் குறிப்பிடத்தக்கவையாக, *தேசதனம்* (1996), *களியாட்டம்* (1997), *கருனம்* (2000), *சாந்தம்* (2001), *தெய்வனமதில்* (2005), *வெள்ளபோக்கத்தில்* (2007), *ஒட்டாள்* (2015), வீரம் (2017) மற்றும் *பயனகம்* (2018) போன்றவை ஆகும்.
# தில்லுக்கு துட்டு



**தில்லுக்கு துட்டு** (Dhilluku Dhuddu) 2016 ஆம் ஆண்டு சந்தானம் மற்றும் அஞ்சல் சிங் நடிப்பில், ராம்பாலா இயக்கத்தில், ஸ்ரீ தேனாண்டாள் பிலிம்ஸ் தயாரிப்பில், தமன் இசையில் வெளியான தமிழ் திரைப்படம். இப்படத்தின் வணிகரீதியான வெற்றியைத் தொடர்ந்து இதன் இரண்டாம் பாகமான தில்லுக்கு துட்டு 2 திரைப்படம் 2019 ஆம் ஆண்டு வெளியானது.  

## கதைச்சுருக்கம்

குமார் (சந்தானம்) மற்றும் காஜல் (அஞ்சல் சிங்) பள்ளியில் ஒன்றாகப் படித்தவர்கள். காஜலின் தந்தை (சௌரப் சுக்லா) குமாரின் மாமா மோகன் (கருணாஸ்) வாங்கிய வாகனக்கடனுக்கான தவணையை செலுத்தாததால் அந்த வாகனத்தை பறிமுதல் செய்கிறார். இதனால் காஜலின் வீட்டுக்குள் திருடர்களைப் போல் நுழையும் குமார் மற்றும் மோகனைப் பிடித்துக் காவல்துறையிடம் ஒப்படைக்கிறாள் காஜல். மறுநாள் குமாரின் தந்தை (ஆனந்த்ராஜ்) காஜலின் தந்தையை மிரட்டுவதால் அவர்கள் மீது கொடுத்த புகாரைத் திரும்பப்பெறுகிறார். விடுதலையாகும் இருவரும் தங்களை சிறையிலடைக்கக் காரணமான காஜலையும் அவள் தந்தையையும் பழிவாங்க காஜலைக் கடத்துகிறார்கள். குமாரைத் தன் பள்ளித்தோழன் என்று அறிந்துகொள்ளும் காஜல் அவனைக் காதலிக்கிறாள். குமாரும் காஜலைக் காதலிக்கிறான்.  

இவர்களின் காதலைப் பற்றி அறியும் காஜலின் தந்தை அவளுக்குத் திருமண ஏற்பாடு செய்கிறார். அதை தடுத்து நிறுத்துகிறான் குமார். இதனால் குமாரைக் கொல்ல ஸ்கெட்ச் மணியை (இராசேந்திரன்) ஏற்பாடு செய்கிறார். சிவன்கொண்டமலையில் உள்ள மர்மங்கள் நிறைந்த மாளிகைக்கு குமாரையும் அவர்கள் குடும்பத்தினரையும் அழைத்துச் சென்று அனைவரையும் கொன்றுவிட்டு, அவர்களை அங்குள்ள பேய் கொன்றுவிட்டதாக மற்றவர்களை எளிதாக நம்ப வைக்கலாம் என்று மணி யோசனை கூறுகிறான். அந்த யோசனையை ஏற்று குமார் - காஜல் இருவருக்கும் திருமணம் செய்துவைப்பதாக பொய் சொல்லி குமாரையும் அவன் குடும்பத்தினரையும் சிவன்கோண்டமலை மாளிகைக்கு அழைத்துச் செல்கிறார் காஜலின் தந்தை. அவர்களின் வேலைக்காரர்களாக மணியும் அவனது ஆட்களும் வருகின்றனர். தன்னைக் கொல்வதற்கு மணி மற்றும் ஆட்கள் முயற்சி செய்வதை அறிகிறான் குமார். அந்த மாளிகையில் இருக்கும் பேய் காஜலின் உடலுக்குள் நுழைகிறது. குமார் அனைத்துப் பிரச்சனைகளிலும் எப்படி வெற்றி பெற்றான் என்பது மீதிக்கதை.  

## நடிகர்கள்

- சந்தானம் - குமார்
- அஞ்சல் சிங் (சனாயா) - காஜல்
- கருணாஸ் - மோகன்
- ஆனந்த்ராஜ் - குமாரின் தந்தை
- சௌரப் சுக்லா - காஜலின் தந்தை
- இராசேந்திரன் - ஸ்கெட்ச் மணி
- சாவி சர்மா
- டி. எம். கார்த்திக்
- கணேஷ்கர்
- மயில்சாமி
- சிங்கமுத்து
- லொள்ளு சபா மனோகர்
- பேபி ஸ்வாக்சா
- லொள்ளு சபா மாறன் - ஆசிரியர்
- அசோக் ராஜா (நடன இயக்குநர்) - சிறப்புத் தோற்றம்

## இசை

படத்தின் பாடல்களுக்கு இசையமைத்தவர் தமன். பின்னணி இசையமைத்தவர் கார்த்திக் ராஜா.  

## வசூல்

படம் வெளியான முதல் நான்கு நாட்களில் ரூ. 12 கோடி வசூல் செய்தது.
# இனயம்



**இனயம்** (**Enayam**) கடற்கரை கிராமம், தமிழ்நாட்டின் கன்னியாகுமரி மாவட்டம், கிள்ளியூர் வட்டம், கிள்ளியூர் ஊராட்சி ஒன்றியம், இனையம் புத்தன்துறை ஊராட்சியில், அரபுக் கடற்கரையில் அமைந்துள்ளது. இது மாவட்டத் தலைமையிடமான நாகர்கோவிலுக்கு தென்மேற்கே 32 கி.மீ. தொலைவில் உள்ளது. இது குளச்சல் அருகே உள்ளது.  

## இனையம் துறைமுகத் திட்டம்
அரபுக் கடற்கரை கிராமமான இனையத்தில் 500 ஏக்கர் நிலப்பரப்பரப்பில் பன்னாட்டு துறைமுகம் நிறுவ, இந்திய அரசு ரூ. 27,570 கோடி மதிப்பிலான திட்டம் தீட்டியுள்ளது.  

## இனயம் துறைமுகம் நிறுவ எதிர்ப்புகள்
இனயத்தில் துறைமுகம் நிறுவினால் தங்கள் வாழ்வாதாரம் அழியும் என உள்ளூர் மீனவ மக்கள் கருதுவதால், இனயம் துறைமுகத் திட்டத்திற்கு குமரி மாவட்டத்தில் எதிர்ப்பு வலுத்து வருகிறது.
# குலாப் ஜாமுன்



**குலாப் ஜாமுன்** அல்லது **குலப் ஜாமுன்** இந்தியா, நேபாளம், பாகிஸ்தான் பங்களாதேஷ் மற்றும் மியான்மரில் பிரபலமான திட-பால் சார்ந்த இனிப்பு வகையாகும். மொரிஷியஸ், பிஜி, தெற்கு மற்றும் கிழக்கு ஆப்பிரிக்கா, மலாய் தீபகற்பம், கரிபியன் நாடுகள், ஜமைக்கா ஆகிய பகுதிகளிலும் காணப்படுகிறது. இது பெரும்பாலும் திட பால் பொருட்கள், கோயாவில் (பால் குறுக்கப்பட்டு மாவு போன்று மாற்றப்படுதல்) இருந்து தயாரிக்கப்படுகிறது. தற்காலத்தில் கோயாவிற்கு பதிலாக உலர்த்தி பொடியாக்கிய பால் பயன்படுத்தப்படுகிறது. இதனுடன் பாதாம் சேர்த்து அரைத்து சுவை அதிகரிக்கப்படுகிறது.  

## தயாரிப்பு
பாலை மிதமான சூட்டில் நீண்ட நேரம் கொதிக்கவிட்டு, பால் சுண்ட வைக்கப்படுகிறது. இது இந்தியா, நேபாளம், வங்கதேசம், பாகிஸ்தான் மற்றும் இலங்கையில் கோயா என அழைக்கப்படுகிறது. இதனுடன் சிறிதளவு மைதா சேர்த்து பிசைந்து அதனை சிறு சிறு உருண்டைகளாக உருட்டி 148 டிகிரி செல்சியஸ் கொண்ட எண்ணெயில் குறைந்த தீயில் நன்கு பொரித்து, நிறம் மாறியதும், சர்க்கரை பாகில் ஏலக்காய், பன்னீர், குங்குமப்பூ சேர்த்து அதனுடன் சேர்த்து ஊற வைக்கப்படுகிறது.  

## தோற்றுவாய்கள்
இடைக்கால இந்தியாவில் முதன்முதலில் குலாப் ஜாமுன் தயாரிக்கப்பட்டது. மத்திய ஆசிய துருக்கிய படையெடுப்பாளர்களால் இந்தியாவிற்கு கொண்டுவரப்பட்டது.<span data-segmentid="84"></span>  
முகலாயப் பேரரசர் சாஜஹானின் சமையல்காரரால் இது தயாரிக்கப்பட்டது என்றும் கூறுவர்.<span data-segmentid="88"></span>  
"குலாப்" என்ற பெர்சியன் வார்த்தையில் 'கோல்' (பூ) மற்றும் 'அப்' (நீர்) என பொருள்படுகிறது. இதன் பொருள் பன்னீர் கலந்த சர்க்கரைப் பாகைக் குறிக்கிறது. "ஜாமுன்" அல்லது "ஜமான்" என்பது இந்தி-உருது சொல். இது பிளம் என்று அழைக்கப்படுகிற இந்திய பழத்தின் அளவு மற்றும் வடிவம் கொண்டது.<span data-segmentid="94"></span>  

## உண்ணும் வழக்கம்
குலப் ஜாமுன் பிறந்தநாள், திருமண நாள், தீபாவளி போன்ற இந்து மற்றும் இஸ்லாமிய பண்டிகைகளிலும் உண்ணப்படுகிறது. குலப் ஜாமுனில் பல வகைகள் மற்றும் பல சுவைகள் உள்ளன.  

## வேறுபாடுகள்
மாவுடன் சர்க்கரை சேர்த்து பொறித்தால், இதன் நிறம் கருப்பாக இருக்கும். இது "கால ஜாம்" அல்லது "கருப்பு ஜாம்" என்று அழைக்கப்படுகிறது.  

ஜீராவிற்கு பதிலாக மேப்பிள் சிரப் சேர்த்தும் செய்வர்.  

வீட்டிலேயே செய்யப்படும் குலப் ஜாமுன் பவுடர் பால், மாவு, பேக்கிங் சோடா மற்றும் நெய் சோ்த்து பிசைந்து, மாவை சிறிதாக உருட்டி ஜீராவில் ஊர வைக்கப்படுகிறது.  

பண்டுவா என்பது வங்காளத்தில் செய்யப்படும் குலப் ஜாமுன் போன்ற உணவு வகை. லேடிகேனி என்பது மற்றொரு வகையாகும்.  

மத்திய இந்தியாவில் குலப் ஜாமுனை ரசகுலா என்றும் அழைப்பர். நாட்டு நெய்யில் பலமடங்கு பெரிதாக செய்யப்படும் ரசகுலா, ஜபல்பூர் அருகில் உள்ள காடங்கியில் 100 ஆண்டுகளாகப் புகழ் பெற்றது.  

ராஜஸ்தானில் தக்காளி மற்றும் கொட்டைகள் சேர்த்து செய்யப்படும குலப் ஜாமுன் சப்ஜி புகழ் பெற்றது.
# செங்காத்து



**செங்காத்து** (Sengathu) 2006 ஆம் ஆண்டு நிஷாந்த் மற்றும் பயல் நடிப்பில், இந்துநாதன் இயக்கத்தில், எஸ். ஏ. ஜலால் தயாரிப்பில், அரபின் யூசுப் இசையில் வெளியான தமிழ் திரைப்படம். குறைந்த செலவில் தயாரிக்கப்பட்ட திரைப்படங்களுக்கான தமிழக அரசின் மானியம் ரூ. 7 இலட்சம் இப்படத்திற்கு வழங்கப்பட்டது.  

## கதைச்சுருக்கம்

முகில் (நிஷாந்த்) விடுமுறைக்காக ராணுவத்தில் இருந்து தன் சொந்த ஊருக்குத் திரும்புகிறான். அங்கு மனநலம் பாதிக்கப்பட்ட பெண்ணான இந்துவைச் (பயல்) சந்திக்கிறான். இந்துவை மானபங்கப்படுத்த முயற்சிப்பவர்களிடம் இருந்து அவளைக் காப்பாற்றுகிறான். இந்து மனநலம் பாதிக்கப்பட்டதாக நடிப்பதாக சந்தேகம் கொள்ளும் முகில், அதைக் கண்டறிவதற்காக அவளை முத்தமிடுகிறான். இதனால் அதிர்ச்சியடையும் இந்து கோபம் கொண்டு அவனைத் திட்டுகிறாள். அவள் நடிக்கிறாள் என்பதை உறுதிசெய்யும் முகில் தன் செயலுக்காக அவளிடம் மன்னிப்பு கேட்பதுடன் அவளைக் காதலிப்பதாகவும் கூறுகிறான். ஆனால் தொடர்ந்து மனநலம் பாதித்ததுபோல் நடிக்கும் இந்து அவன் காதலை ஏற்க மறுக்கிறாள். மறுநாள் இந்து நடிப்பதற்கானக் காரணத்தைத் தன்னிடம் தெரிவித்து தன் காதலை ஏற்காவிட்டால் தற்கொலை செய்துகொள்வதாகக் கூறுகிறான் முகில். இதனால் அவன் காதலை ஏற்கும் இந்து தான் நடிப்பதற்கானக் காரணத்தைக் கூறுகிறாள்.  

தேவதாசி குலத்தைச் சேர்ந்த இந்து பிறந்தவுடன் அவள் தாய் இறக்கிறாள். அக்கிராமத்தைச் சேர்ந்த பிராமணர் குடும்பத்தால் வளர்க்கப்படும் இந்து, குறிப்பிட்ட வயதில் அவள் குலவழக்கப்படி தேவதாசியாகும் சூழலுக்கு ஆளாகிறாள். அவளை வளர்த்த சீனு (ஸ்ரீனிவாச குருக்கள்) அதை தடுக்க முயல்கிறார். அவரால் அதைத் தடுக்க இயலாததால் தற்கொலை செய்துகொள்கிறார். தேவதாசியாக மாற விரும்பாத இந்து தன்னை தந்தையாக இருந்து வளர்த்தவர் இறந்ததால், அதிர்ச்சியடைந்து மனநிலை பாதிக்கப்பட்டதைப்போல் நடிக்கத் துவங்குகிறாள். அவளுடைய கிராமத்திலிருந்து இந்த கிராமத்திற்கு வருகிறாள்.  

அந்த கிராமத்து மக்கள் இந்துவை அவளுடைய கிராமத்திற்கே அனுப்புகின்றனர். அங்கு செல்லும் இந்து தேவதாசியாக மாறினாளா? முகில் - இந்து காதல் நிறைவேறியதா? என்பது மீதிக்கதை.  

## நடிகர்கள்

- நிஷாந்த் - முகில்
- பயல் - இந்து
- இளவரசு - எதுக்கு
- கோவை தேசிங்கு - மலையாண்டி
- குயிலி - செல்லம்மா
- ஸ்ரீனிவாச குருக்கள் - சீனு
- லலிதா மணி - இந்துவின் பாட்டி
- மாஸ்டர் அஷ்வின் - சுரேஷ்
- மதுரை குமரேசன் - வீராசாமி
- ஏ. கே. நடராஜன் - நாட்டாமை
- கோவை செந்தில்
- சிட்டிசன் மணி
- சின்னராசு
- ரிஷா

## இசை

படத்தின் இசையமைப்பாளர் அரபின் யூசுப். பாடலாசிரியர்கள் சினேகன் மற்றும் கபிலன்.  

| 1 | ஏ படமா | மாணிக்க விநாயகம், ரோஷினி | 4:35 |  |
| --- | --- | --- | --- | --- |
| 2 | காத்து வீசுதடா | திப்பு, தேனீ குஞ்சரம்மாள் | 5:57 |  |
| 3 | கூந்தல் பறவை | பிரசன்னா, சைந்தவி | 4:55 |  |
| 4 | இசை மட்டும் | - | 5:29 |  |
| 5 | தீ தீ | ஹரிஷ் ராகவேந்திரா | 5:29 |  |
| 6 | உலகம் | ஸ்ரீவர்தினி | 5:11 | } |
# பறையிபெற்ற பந்திருகுலம்

**<nowiki/>'பறையிபெற்ற பந்திருகுலம்**' (Parayi Petta Panthirukulam), கேரள மாநிலத்தில் கோட்டயம் மாவட்டத்தில் உள்ள 'கொட்டாரத்தில்' என்ற ஊரில், 1855–1937 ஆம் ஆண்டு வரை வாழ்ந்த கதகளி நடன கலைஞரும், ஓட்டன் துள்ளல் அல்லது ஓட்டம் துள்ளல் என்ற நாட்டுப்புற நாடகவியலாளரும், எழுத்தாளருமான 'கொட்டாரத்தில் சங்குண்ணி' (Kottarathil Sankunni) என்பவரால் எழுதப்பட்ட நாட்டுப்புறவியல் கதையாடல் புத்தகமாகும். 'மலையாள மனோரமா' எனும் தகவல் புத்தகம் வெளிவரக் காரணமாக இருந்தவர் இவர். இவரால் எழுதப்பட்ட 'ஐதீகமாலா' எனற தொகுப்பில் உள்ள புத்தகங்கங்கள் எட்டுத் தொகுதிகளாகப் பிரிக்கப்பட்டு மொத்தம் 126 புத்தகங்களாகத் தொகுக்கப்பட்டுள்ளன.  

## கதையின் சாரம்
செவி வழிக் கதையாடல் படி பொது ஊழிக் காலத்தில் இந்திய நாட்டின் உஜ்ஜைனி என்ற பகுதியை ஆண்ட விக்ரமாதித்தியனுடைய அரசவையில் நவரத்தினங்களாக (Navaratnas) இருந்த அமைச்சரவைப் புலவர்கள் ஒன்பது பேர். இவர்களில் ஒருவரான 'வரருசி' (Vararuchi) என்பவர் தென் திசை நோக்கிவந்தபோது, ஒரு வனத்தில், மரத்தின் கீழ் விளக்கைக் கையிலேந்திய ஒரு பேரழகுப் பெண் நிற்பதைக்கண்டு அவள் மேல் மோகம் கொள்கிறார். வேதங்களை ஓதும் 'நம்பூதிரி' இனத்தைச் சார்ந்த 'வரருசி', தான் கண்ட 'பறயி' குலப் பெண்ணான தேவதையைப் போன்ற அந்தப் பெண்ணை மண முடித்துக் கொள்கிறார். அவர்கள் இருவரும் கோவில் யாத்திரை செல்கிறார்கள். அந்தக் காலகட்டத்தில் அவர்களுக்குப் பன்னிரண்டு குழந்தைகள் பிறக்கின்றன. வரருசி, அக்குழந்தைகள் ஒவ்வொருவரையும் வேறுவேறு இனத்தவர்களிடம் வளர்வதற்காக ஒப்படைத்துக் கட்டளையிடுகிறார். பதினொரு குழந்தைகளையும் ஏற்றுக்கொள்ளும் அம்மக்கள் கடைசியாகப் பிறந்த குழந்தையை மட்டும் ஏற்றுக்கொள்ள மறுக்கிறார்கள். ஏனெனில் அக்குழந்தை, பிறக்கும்போதே வாய் இல்லாமல் ஊனத்துடன் பிறந்திருக்கிறது.  

வரருசியும் அவரது மனைவியும் மேற்கொண்ட பாதயாத்திரை அதிகமாக பாரதப்புழா (Bharathappuzha) என்ற ஆற்றங்கரையில் நடப்பதாகக் கதையாடல் கூறுகிறது.  

## குழந்தைகள்
மாநிலத்தில் பாலக்காடு மாவட்டத்தில் உள்ள ராயிரநெல்லுர் என்ற இடத்தில் உள்ளது]]  
- 1. அக்கினிகோத்திரி (Mezhathol Agnihothri) இந்து சமய வேதம் ஓதுபவர். இனம் - நம்பூதிரி
- 2. பக்கனார் (Pakkanar) இனம் - கூடை முடைபவர்.
- 3. பெருந்தச்சன் கல்லில் சிற்பி. இனம் - விசுவகர்மன்
- 4. ராஜாகா (Rajakan) இனம் - சலவைத் தொழிலாளி
- 5. வள்ளான் (Vallon)
- 6. வடுதல நாயர் (Vaduthala Nair) இனம் - மருமக்கதாயம் முறையைக் கடைப்பிடிக்கும். நாயர்
- 7. உப்புக்கொட்டான் (Uppukoottan) இனம் - உப்பு நாக்கர்
- 8. அகவூர் சாத்தன் (Akavoor Chathan)
- 9. காரைக்கால் அம்மா (Karaykkal Amma)
- 10. பானனார் (Pananaar)
- 11. நாரந்த பரந்தன் (Naranath Bhranthan)
- 12. வாயில்லா குண்ணியப்பன் (Vayillakunnilappan)

## பாடல் பெற்ற கோவில்கள்
- 
- புவனேசுவரி (Bhuvaneshvari)
- வாழப்பள்ளி கோவில் (Vazhappally Maha Siva Temple)
- (Mezhathur)
- 
- (Thriprayar Temple)
- ==திரைப்படங்கள்==
- [[பெருந்தச்சன்]

## மேலும் பார்க்க
- Panthirukulam
- Twelve Names of Panthirukulam
- 
- Mezhathol Agnihothri
# குர்மா

**குர்மா** என்பது காய்கள் அல்லது கறி, தயிர், தண்ணீர் மற்றும் மசாலா சேர்த்து வைக்கப்படும் ஒருவகை குழம்பு ஆகும்.  

## சொற்பிறப்பியல்
குர்மா என்பது துருக்கிய வேர் கொண்ட 'கொர்மா' என்ற உருது சொல்லிலிருந்த பிறந்தது. இது சமைக்கும் வகையைக் குறிக்கும் சொல்லாகும். இந்த துருக்கிய வேர்ச் சொல்லிற்க பொறித்தெடுக்கப்பட்ட என்று பொருள். இந்தியாவில் இத்துருக்கிய சொல் வழங்கப்பட்டாலும், இது சமைக்கப்படும் முறை முற்றிலும் வேறுபட்டதாகும்.  

## வரலாறு
இந்தியாவில் குர்மா முகலாய உணவு வகைகளில் ஒன்று. தாஜ்மஹால் திறக்கப்பட்ட பொழுது, வெள்ளிப் படலமிட்ட வெள்ளைக் குர்மா சாஜஹான் மற்றும் விருந்தினர்களுக்கு வழங்கப்பட்டது.  

பொதுவாக, குர்மா என்பது காய்கள் அல்லது கறி, தயிர், தண்ணீர் மற்றும் மசாலா சேர்த்து வைக்கப்படும் ஒருவகை குழம்பு ஆகும். இதில் பலவகை உண்டு. இதில் சீரகம், தனியா போன்ற நறுமணப் பொருட்களுடன் தயிர் மற்றும் கறிகள் சேர்த்து சமைக்கப்படும் உணவாகும். பாரம்பரியமாக, இது பானையின் மேலும் கீழும் ஆகிய இரு பக்கங்களிலும சூடு செய்யப்பட்டு சுற்றிலும் சூடேற்றி தயாரிக்கப்படுகிறது. இது செம்மறி ஆடு, வெள்ளாடு, மாட்டுக்கறி சேர்த்தும் சமைக்கப்படுகிறது. சிவப்பு முள்ளங்கி மற்றும் கீரைகள் சேர்த்தும் சமைக்கப்படுகிறது. சில நேரங்களில் 'சாஹி' என்ற சொல் அதன் அரச கெளரவத்தைக் குறிக்கும் ஒருவகை குர்மாவிற்குப் பயன்படுத்தப்படுகிறது.  

## வேறுபாடுகள்
### யுனைட்டட் கிங்டத்தில்
யுனைட்டட் கிங்டத்தில் மிதமான மசாலாவுடன் கெட்டியான குழம்பாக இது பாிமாறப்படுகிறது. இதில் முந்திாி, பாதாம், தேங்காய் அல்லது தேங்காய் எண்ணெய் சேர்க்கப்படுகிறது. 21 ஆம் நுாற்றாண்டில் இது அங்குள்ள மக்களின் பிரபலமான உணவு முறையாகிவிட்டது.  

### நவரத்தின குர்மா
ஒன்பது வகையான காய்கறிகளுடன் பன்னீர் மற்றும் கொட்டை பருப்புகள் சேர்த்து செய்யப்படும் குர்மா ஆகும்.
# அகோபில மடம்


**அகோபில மடம்** (Ahobila Matha) என்பது ஆந்திரப்பிரதேசத்தின், அகோபிலம் என்னும் ஊரில் உள்ள வடகலை பாரம்பரிய ஸ்ரீ வைஷ்ணவ மடமாகும். இந்த மடமானது வேதாந்த தேசிகரின் வடகலை மரபைப் பின்பற்றி கிபி 1400 இல் ஆதிவண் சடகோப மகாதேசிகரால் நிறுவப்பட்டது. இந்த மடத்தின் முதல் ஜீயராக ஆதிவண் சடகோப மகாதேசிகர் இருந்தார் என்று கூறப்படுகிறது.  

வைணவத் துறவியான ஆதிவண் சடகோபர், வேதாந்த தேசிகரின் தலைசிறந்த மாணாக்கராவார் இவர் பஞ்சாத்ரா பாரம்பரியத்தை அடிப்படையாகக் கொண்டு மடத்தை நிறுவினார்.  

அழகியசிங்கர் மடம் எனவும் வழங்கப்படும் இந்த மடத்தின் கிளைகன் திருவரங்கம் காஞ்சிபுரம் திருவள்ளுர் போன்ற ஊர்களிலும் உள்ளன.
# கிளாடிசு பெரெசிக்லியன்



**கிளாடிசு பெரெசிக்லியன்** (ஆங்கிலம்:*Gladys Berejiklian*, பிறப்பு: 22 செப்டம்பர் 1970) என்பவர் ஆஸ்திரேலிய அரசியல்வாதியும் நியூ சவுத் வேல்சின் 45வது முதல்வராக பதவியில் உள்ளவரும் ஆவார். இவர் 2003 முதல் வில்லோக்பி தொகுதியின் சட்டமன்ற உறுப்பினராக இருந்து வருகிறார். இவர் தாராளவாதக் கட்சியைச் சேர்ந்தவர்.
# அங்கோரா ஆடு



**அங்கோரா ஆடு** (Angora goat) என்பது ஒரு ஆட்டு இனமாகும். இந்த ஆட்டிலிருந்து கிடைக்கும் மிருதுவான ரோமமானது உலகப் புகழ்பெற்ற மொகேர் என்னும் துணி நெய்ய அவசியமானதாக உள்ளது.  

## வரலாறு
இந்த ஆடானது நடு ஆசியாவின் மார்க்கோர் காட்டு ஆட்டின் வம்சாவழியினதாக கருதப்படுகிறது. இவை இப்பகுதியில் பல்லோலிதிக்கு அருகே இருந்து வந்தவையாகும்.  
1938-1952 ஆம் ஆண்டுகளில் வெளியான துருக்கிய லிரா பணத் தாள்களில் ஆங்கொரா வெள்ளாட்டுகள் சித்தரிக்கப்பட்டன.  

## விளக்கம்
அங்கோரா ஆட்டின் கொம்பானது செம்மறிக் கொம்புபோல் முறுக்கிக்கொண்டிருக்கும். இதன் மயிர் பட்டுப்போல மிருதுவாகவும் வெண்மையாகவும், சுருள் சுருளாக உடலில் தொங்கும். இதன் மயிரானது ஆண்டு ஒன்றுக்கு 8-10 அங்குலம் நீளம் வளரும். சாதாரணமாக ஓர் ஆட்டில் இருந்து 2 1/2 ராத்தல் மயிர் கிடைக்கும். இந்த மயிருக்கு அரபு மொழியில் முகய்யார் என்று பெயர். அது மொகேர் என வழங்குகிறது. மொகேர் கம்பளி ஆடைகளானது காசுமீர ஆடைகள் பாேல் மிக உயர்ந்தவை. இந்த ஆடுகளை மெக்சிகோவிலும், ஐக்கிய நாடுகளிலும், பசிபிக் கடற்கரையிலும் வளர்க்கிறார்கள்.
# டிக்டாக்



**டிக்டாக்** (*TikTok,* ) டூயின் என அழைக்கப்படும் இந்த சீன செயலியின் மூலம் குறு நிகழ்படங்களை உருவாக்கவும் பகிர்ந்துகொள்ளவும் இயலும். *பைட்டேன்ஸ்* எனும் சீன நிறுவனத்திற்குச் சொந்தமான இந்தச் செயலி செப்டம்பர், 2016 ஆம் ஆண்டில் சீனாவில் அறிமுகமானது. ஆனால் ஒரு ஆண்டிற்குப் பிறகே இது வியாபார ரீதியிலாக செயல்பாட்டிற்கு வந்தது. ஆசியா, அமெரிக்க ஐக்கிய நாடு மற்றும் உலகின் பட நாடுகளில் நிகழ்பட இயக்கு தளங்களில் அதிக அளவில் பயன்படுத்தப்படும் செயலியாகும். 2018 ஆம் ஆண்டிலிருந்து பரவலான வரவேற்பைப் பெறத் துவங்கியது. அக்டோபர் 2018 இல் அமெரிக்காவில் அதிக முறை பதிவிறக்கமான செயலிகளில் முதலிடம் பெற்றது.  

## தமிழகத்தில் டிக் டாக்
டிக் டாக் செயலியின் மூலமாக ஆபாசமாக நடன அசைவுகள் இருப்பதாகவும் சமூகச் சீரழிவிற்கு வழிவகுப்பதாகவும் பலதரப்பில் இருந்து கருத்துக்கள் வந்ததன் அடிப்படையில் அதனைத் தமிழகத்தில் தடை செய்ய வேண்டும் எனவும் மத்திய அரசிற்கு கடிதம் அனுப்பப்பட்டது.  

## இந்தியாவில் தடை
மதுரை உயர்நீதிமன்ற கிளையில், வழக்கறிஞர் முத்துக்குமார் என்பவர் இந்த செயலி மூலம் பகிரப்படும் வீடியோக்களால் பல்வேறு சமூகப் பிரச்னைகள் ஏற்படுவதாகக் கூறி, இதனை தடை செய்ய வேண்டும் என வழக்கு தொடர்ந்தார். இந்த வழக்கை விசாரித்த நீதிபதிகள் "டிக்டாக்" செயலியை தரவிறக்கம் செய்வதை தடை செய்ய நடவடிக்கை எடுக்குமாறு மத்திய அரசுக்கு உத்தரவிட்டனர். இதை எதிர்த்து டிக்டாக் நிறுவனம், தாக்கல் செய்யப்பட்ட மனுவை விசாரித்த உச்ச நீ‌திமன்றம், மதுரை உயர்நீதிமன்றம் கிளையின் உத்தரவுக்கு தடை விதிக்க மறுத்துவிட்டது. இதனைத் தொடர்ந்து டிக்டாக் செயலியை பிளேஸ்டோர் மற்றும்‌ ஆப்ஸ்டோர் தளங்களில் இருந்து நீக்குமாறு, கூகுள் மற்றும் ஆப்பிள் நிறுவனங்களுக்கு மத்திய அரசு கடிதம் ‌எழுதியுள்ளது. இதனை ஏற்று டிக் டாக்கை பதிவிறக்கம் செய்யும் வசதியை கூகுள் பிளேஸ்டோர் நீக்கியுள்ளது.  

### தடை நீக்கம்
இதைத்தொடர்ந்து டிக்டாக் நிறுவனம் உச்சநீதிமன்றத்தில் மனுத்தாக்கல் செய்தது. இந்த வழக்கை விசாரணைக்கு எடுத்துக் கொண்ட உச்சநீதிமன்றம், நிறுவனம் தொடர்ந்த வழக்கை தள்ளுபடி செய்தது. டிக்டாக் நிறுவனம் தொடர்ந்த மனுவை மதுரை உயர்நீதிமன்றம் ஏப்ரல் 22, 2019 அன்று விசாரித்து முடிவெடுக்க வேண்டுமென்றும், தவறும் பட்சத்தில் இந்த தடை தளர்ந்ததாக கருதப்படும் என உச்சநீதிமன்றம் தெரிவித்தது.  

இதன்படி ஏப்ரல் 22, 2019 அன்று இந்த வழக்கை விசாரித்து மதுரை உயர்நீதிமன்றம் தீர்ப்பு வழங்கியது. அதில் ஆபாச நடன அசைவுகள், சமூக சீர்க்கேடு நடன அசைவுகள் போன்றவற்றை பதிவேற்றம் செய்யக்கூடாது என நிபந்தனையுடன் டிக்டாக் செயலிக்கான தடையை நீக்கியது.  

இந்த தடை நீங்கிய பிறகு டிக்டாக் செயலியை பிளேஸ்டோர் மற்றும்‌ ஆப்ஸ்டோர் தளங்களில் பதிவிறக்கம் செய்யும் வசதி மீண்டும் கொண்டுவரப்பட்டது.  

## இந்திய அரசு தடை செய்தல்
இச்செயலியானது தேச பாதுகாப்பு மற்றும் இறையாண்மைக்கு அச்சுறுத்தலாக இருப்பதால் சீனாவின் ‘டிக் டாக்’, ‘ஷேர்இட்’ செயலிகள் உள்பட 59 செயலிகளுக்கு 29 சூன், 2020 அன்று இந்திய அரசு அதிரடியாக தடை செய்தது. பின்பு டிக்டாக் செயலியை பிளேஸ்டோர் மற்றும்‌ ஆப்ஸ்டோர் தளங்களிலிருந்து நீக்கப்பட்டது.
# உடையான் ரெகுநாத சேதுபதி

**உடையான் ரெகுநாத சேதுபதி** அல்லது **சடைக்கன் சேதுபதி** என்பவர் இராமநாதபுரம் சமஸ்தான மன்னராவார். ஆட்சிக்காலம் 16O1 – 1622 சில வரலாற்றாசிரியர்கள் இவரது ஆட்சித் தொடக்கமாக கி.பி. 1603 என வரைந்துள்ளனர்.) என்பவர் போகலூரில் வாழ்ந்த இராமநாதபுர சமஸ்தான மன்னர்களில் முதல் மன்னராக அறிமுகமாகுபவராவர். இவரது (அல்லது) இவரின் மூதாதையரது பூர்வீகமானது *விரையாத கண்டன்* என தெரியவருகிறது. இந்த மன்னரது தந்தையார் பெயரோ அல்லது இவர் சேதுபதிப் பட்டத்திற்கு எந்த முறையில் தகுதி பெற்றவர் என்பதோ அறிய இயலவில்லை. இந்த மன்னர் இராமேசுவரம் திருக்கோயிலுக்கு வழங்கிய அறக்கொடைகள் பற்றிய கி.பி. 1607ஆம் ஆண்டய செப்பேட்டின்படி இவரது இயற்பெயர் திருமலை சடைக்கன் என்றும், உடையான் ரகுநாத சேதுபதி காத்தத்தேவர் என்றும் தெரியவருகிறது.  

இராமநாதபுரம் நகருக்கு மேற்கே எட்டுக்கல் தொலைவில் உள்ள போகலூர் இம்மன்னரின் தலைநகராக இருந்துள்ளது. இந்த மன்னர் வழங்கிய மூன்று செப்பேடுகள் கிடைத்துள்ளன.
# வெற்றி படிகள்

**வெற்றி படிகள்** (*Vetri Padigal*) மனோபாலா இயக்கத்தில் 1991 ஆம் ஆண்டு வெளியான இந்தியத் தமிழ்த் திரைப்படமாகும். ஜி. சரவணன், கே. கணேஷ், கே. ராமராஜா ஆகியோர் தயாரிப்பில், இளையராஜா இசையில் 15 மார்ச் 1991 ஆம் தேதி வெளியானது. ராம்கி, நிரோஷா, ஆர். சரத்குமார், ஸ்ரீவித்யா, வி. கே. ராமசாமி, ஜெய்கணேஷ், வினு சக்ரவர்த்தி மற்றும் பலர் நடித்துள்ளனர். இது ஒரு மராட்டிய படத்தின் மறுஆக்கமாகும்.  

## நடிகர்கள்
ராம்கி (நடிகர்), நிரோஷா, சரத்குமார், ஸ்ரீவித்யா, வி. கே. ராமசாமி, ஜெய்கணேஷ், வினு சக்ரவர்த்தி, சனகராஜ், தியாகு (நடிகர்), கிட்டி (நடிகர்), டிஸ்கோ சாந்தி, பேபி விசித்ரா, தளபதி தினேஷ், பொன்னம்பலம், ஹல்வா வாசு, ரவிசங்கர், ரவீந்திரநாத், கன்னியப்பன், பாண்டியன், சக்திவேல், வெள்ளை சுப்பையா, வரதராஜன், சின்னி ஷண்முகம்.  

## கதைச்சுருக்கம்
ஒரு கொள்ளை கும்பல் தமிழ் நாட்டையே மிரட்டுகிறது. அந்த கும்பலை பிடிக்க, மகேஷ் என்ற காவல் அதிகாரி நியமிக்கப்படுகிறார். கணவனை இழந்த, கண் தெரியாத தன் சகோதரி வித்யாவுடன் (ஸ்ரீவித்யா) மகேஷ் வாழ்ந்து வருகிறார் விமலாவை மகேஷ் விரும்பியதால், மகேஷ் மீது அதிகம் கோவம் கொள்கிறார் குருஜி (ஆர். சரத்குமார்).  

கடந்த காலத்தில், மகேஷின் இளமை காலத்தில் காவல் தொழிலை அறவே வெறுத்தான் மகேஷ். தனது மாமா காவல் அதிகாரியாக ஒரு கொள்ளை கும்பலை பிடிக்க போகும் பொழுது வெடி குண்டு வெடித்து இறக்க நேரிட்டு, அதில் மகேஷின் சகோதரி கண்களை இழக்கிறார். அதனால், தேச விரோதிகளை பழிவாங்க ஒரு காவல் அதிகாரியாகிறான் மகேஷ். பின்னர் அந்த கொள்ளை கும்பல் பிடிபட்டதா? விமலாவை யார் மணந்தார்? போன்ற கேள்விகளுக்கு விடை காணுதலே மீதிக் கதையாகும்.  

## ஒலிப்பதிவு
திரைப்படத்தின் பின்னணி மற்றும் பாடல்களின் இசையை அமைத்தவர் இளையராஜா ஆவார். வாலி மற்றும் சிவா பாடல்களின் வரிகளை எழுதினர். 4 பாடல்களை கொண்ட ஒலித்தொகுப்பு 1991 ஆம் ஆண்டு வெளியானது.  
**பாடல்களின் பட்டியல்**

| 1 | எனது திட்டங்கள் | சாய்பாபா, எஸ். ஜானகி | 4:47 |  |
| --- | --- | --- | --- | --- |
| 2 | கனவு பலித்தது | எஸ். பி. பி. எஸ். ஜானகி | 4:59 |  |
| 3 | ஒரு காத்து | சாய்பாபா, எஸ். ஜானகி | 4:33 |  |
| 4 | உன்னை காக்கும் | இளையராஜா | 1:22 | } |
# என். மனோரஞ்சிதம்

**என். மனோரஞ்சிதம்** (N. Manoranjitham) என்பவர் ஒரு இந்திய அரசியல்வாதியும், தமிழக சட்டமன்ற உறுப்பினரும் ஆவார். இவர் ஊத்தங்கரை சட்டமன்றத்தொகுதியில், 2016 ஆம் ஆண்டு சட்டமன்றத் தேர்தலில் அனைத்திந்திய அண்ணா திராவிட முன்னேற்றக் கழகத்தின் சார்பில் போட்டியிட்டு தமிழ்நாடு சட்டமன்றத்திற்குத் தேர்ந்தெடுக்கப்பட்டார்.  
இவரது கணவர் பெயர் நாகராஜ் ஆகும். அ.இ.அ.தி.மு.க இரு அணிகளாக இருந்த போது ஓ. பன்னீர்செல்வத்திற்கு ஆதரவு தெரிவித்திருந்தார்.
# பனிக்காலணி முயல்



**பனிக்காலணி முயல்** (ஆங்கிலப் பெயர்: *Snowshoe hare*, உயிரியல் பெயர்: *Lepus americanus*), அல்லது **வேறுபடும் முயல்**, அல்லது **பனிக்காலணி குழி முயல்** என்பது வட அமெரிக்காவில் காணப்படும் ஒரு முயல் வகை ஆகும். இதன் பின்னங்கால்களின் அளவு பெரியதாக இருப்பதால் இது பனிக்காலணி முயல் என்று அழைக்கப்படுகிறது. இதன் கால் குதிக்கும்போது மற்றும் நடக்கும்போது பனியில் அமுங்கி விடாமல் தடுக்கிறது. உறைய வைக்கும் வெப்ப நிலைகளிலிருந்து இதன் காலை பாதுகாப்பதற்காக இதன் உள்ளங்கால்களிலும் ரோமம் உள்ளது.  

உருமறைப்பிற்காக இதன் ரோமம் குளிர் காலத்தில் வெள்ளை நிறமாகவும் மற்றும் கோடை காலத்தில் துரு போன்ற பழுப்பு நிறமாகவும் மாறுகிறது. இதன் பக்கவாட்டுப் பகுதி வருடம் முழுவதும் வெள்ளை நிறத்திலேயே இருக்கும். இதன் காதின் ஓரங்களில் கறுப்பு குடுமி போன்ற ரோமத்தை வைத்து பனிக்காலணி முயலை மற்ற முயல்களில் இருந்து வேறுபடுத்த முடியும். இதன் காதுகள் மற்ற பெரும்பாலான முயல்களின் காதுகளை விட விட சிறியதாகவே இருக்கும்.  

கோடைகாலத்தில் இது புற்கள், பன்னங்கள் மற்றும் இலைகள் போன்ற தாவரங்களை உண்கிறது. குளிர் காலத்தில் இது கிளைகள், மரங்களின் பட்டைகள், பூக்களின் மொட்டுகள் மற்றும் தாவரங்களை உண்கிறது. ஆர்டிக் முயலைப் போலவே இதுவும் சில நேரங்களில் இறந்த விலங்குகளை உணவாக உட்கொள்ளும் என அறியப்பட்டுள்ளது. சில நேரங்களில் சிறு குழுக்களாக இது உணவு உண்பதை நம்மால் காண முடியும். இது பெரும்பாலும் இரவு நேரத்திலேயே செயல்பாட்டுடன் இருக்கும் மற்றும் இந்த விலங்கு குளிர்கால உறக்கத்திற்கு செல்வதில்லை. இது வருடத்திற்கு நான்கு முறை குட்டி ஈனும். ஒரு முறைக்கு சராசரியாக 3 முதல் 8 குட்டிகளை ஈனும்.  

பனிக்காலணி முயலின் முக்கியமான எதிரி கனடா சிவிங்கி பூனை ஆகும். உரோம வேட்டையர்கள் பிடித்த விலங்குகளின் வரலாற்றுப் பதிவுகள் நமக்கு சிவிங்கி பூனை மற்றும் முயல்களின் எண்ணிக்கையின் உயர்வு மற்றும் வீழ்ச்சி ஒரு சுழற்சியாக நடைபெறுகிறது என்பதை காட்டுகிறது. இதன் காரணமாக உலகம் முழுவதிலும் உள்ள உயிரியல் மாணவர்களுக்கு கொன்றுண்ணிகளின் எண்ணிக்கை மற்றும் அவற்றின் உணவு ஆகியவற்றிற்கு இடையிலான தொடர்பு என்கிற ஒரு ஆய்வாக முயல்கள் அறியப்படுகின்றன.  

## முக்கிய வாழ்க்கை நிகழ்வுகள்

பனிக்காலணி முயல்கள் மாலை முதல் இரவு முழுவதும் செயல்பாட்டுடன் இருக்கும். இவை கூச்ச சுபாவம் கொண்டவை மற்றும் ரகசியமாக வாழ்பவை ஆகும். அமெரிக்க கருப்பு கரடிகளும் இவற்றை உண்ணுகின்றன.